РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 05

от заседание на комисия „Управление на собствеността”
към Пленума на Висшия съдебен съвет, проведено на 12.02.2020 г.

Днес, 12.02.2020 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
Боян Новански 
Огнян Дамянов

ОТСЪСТВА: Олга Керелска.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, инж. Стоянка Георгиева - главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Юрий Георгиев - главен експерт в отдел „Инвестиции и строителство“, Надя Горгорова - младши експерт-икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

	1. Проект на решение за упълномощаване на представляващия Висшия съдебен съвет да подпише споразумение с Министерство на труда и социалната политика като бенефициент по мярка М01 „Подобряване на обществената среда в населените места“ по проект „Красива България“ за обект: „Районен съд – Ардино“.
	2. Писмо от министъра на правосъдието с вх. № ВСС-1721/11.02.2020 г. за сформиране на работна група за извършване на анализ и изготвяне на предложение за преструктуриране на Държавно предприятие „Фонд затворно дело“.
-	Инвестиции и строителство:

1.ОТНОСНО: Информация за усвояване на средствата по § 51-00 „Основен ремонт на ДМА“, към 31.12.2019 г., в изпълнение на Решение по т. 2  от протокол №1/15.01.2020 г. на Комисия „Бюджет и финанси“ към ПВСС.
Приложение: Доклад от Стоянка Георгиева - главен експерт в отдел „Инвестиции и строителство“ и Юрий Георгиев – главен експерт в отдел „Инвестиции и строителство“. 

След изслушване на доклада и проведеното обсъждане на съвместното заседание на комисия „Бюджет и финанси” и комисия „Управление на собствеността“ към Пленума на Висшия съдебен съвет е прието решение по протокол № 1/12.02.2020 г., т. 1.

2.ОТНОСНО: Предложение за поименно разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2020 г.
Приложение: Доклад от Стоянка Георгиева - главен експерт в отдел „Инвестиции и строителство“ и Юрий Георгиев – главен експерт в отдел „Инвестиции и строителство“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОТТЕГЛЯ разглеждането на т. 2 от настоящия дневен ред, за съвместното заседание на Комисия „Управление на собствеността“ и Комисия „Бюджет и финанси“ към Пленума на ВСС, насрочено за 19 февруари 2020 г.

-   Текущи ремонти:

3.ОТНОСНО: Уведомлениe вх. № ВСС-155/08.01.2020 г. и допълнение към него с № ВСС-155/03.02.2020 г., от Михаела Стефанова, наемател на ведомствено жилище, гр. София, ж.к. „Зона Б-18“, бл. 1-2, вх. А, ет. 14, ап. 66, за наложителен ремонт на част от жилището
Приложение: Доклад от Юрий Георгиев – главен експерт в отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

		3.1. ОДОБРЯВА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ .
		3.2. ПРИЕМА извършването на неотложен ремонт във ведомствено жилище от жилищния фонд на ВСС, находящо се в гр. София, ж.к. „Зона Б-18“, бл. 1-2, вх. А, ет.  14, ап. 66, включващ доставка и монтаж на дограма с характеристики - PVC профил, петкамерна, двоен стъклопакет 24мм-4мм бяло/4мм бяло и  Ug≤1.40W/m2K - 4 м2; вътрешно и външно обръщане около дограма, включително изкърпване, шпакловане, грундиране и боядисване с латекс  – 10 м1; демонтаж на дървен корниз - 1 бр; събиране и извозване на отпадъци - 1 м3 за сметка на наемодателя, като размерът на разхода не следва да надвишава 700 лв.
		3.3. ИЗПРАЩА решението по т. 3 от настоящия протокол на Комисия „Бюджет и финанси“ към Пленума на ВСС, с предложение за одобряване на разхода по т.3.2.
		3.4. ИЗПРАЩА решението по т. 3 от настоящия протокол на г-жа Михаела Стефанова, като наемател на ведомственото жилище по т.3.2. 

-	Управление на собствеността:

4.ОТНОСНО: Решение на ЖК към ПВСС за поименно настаняване на кандидати в жилища от ведомствения жилищен фонд на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ПРЕДЛАГА на Пленума на Висшия съдебен съвет да вземе следното решение:
На основание чл. 25, ал. 1 и ал. 4 и чл. 25а от Правилника за прилагане на Закона за държавната собственост, чл. 5, т. 1, чл. 25, ал. 2 във връзка с ал. 1, б. „а“ и предвид чл. 31, ал. 2 от Правилата за отдаване под наем на недвижими имоти - частна държавна собственост, предоставени в управление на Висш съдебен съвет за жилищни нужди, приети с решение на Пленума на ВСС по протокол №19/05.07.2018 г. (Правилата), заявление per. № ВСС-13465/06.10.2017 г., писмо рег. № ВСС-1552/07.11.2019 г., решение по т.1.1. и т.1.2., раздел II от протокол  № 7/ 20.11.2019 г. на постоянно действащата жилищна комисия към ПВСС и оценителни протоколи по чл. 30, ал. 2 от Правилата,

1. НАСТАНЯВА ……………………………….., подал заявление № ВСС-13465/06.10.2017 г., във връзка с чл. 24, ал. 1 от Правилата. картотекиран ІІІ група, в недвижим имот - частна държавна собственост, предоставен за управление на Висш съдебен съвет за жилищни нужди, представляващ ведомствено жилище -  апартамент № 13, намиращ се в гр.София, р-н „Триадица“, м. „Центъра“, бул. „Патриарх Евтимий“ № 45, ет. 4, състоящ се от две стаи, хол, кухня входно антре, черно антре, тоалетна и баня, с площ от 91,45 кв.м, заедно с таванско и избено помещение и 5,80 % ид.части от общите части на сградата и мястото - цялото от 738 кв.м.

1.1. Ведомственото жилище да се предостави под наем при месечна наемна цена в размер на 118,40 лв. (сто и осемнадесет лева и четиридесет стотинки) без включен ДДС.
	2. НАСТАНЯВА ……………………………….., картотекиран ІІІ група, с тричленното му семейство в недвижим имот - частна държавна собственост, предоставен за управление на Висш съдебен съвет за жилищни нужди, представляващ ведомствено жилище - апартамент № 68, намиращ се в гр. София, район „Студентски“, ж.к. „Дървеница“, бл. 9, вх. „Г“, ет. 2, състоящ се от две стаи, хол, кабинет, столова, бокс, сервизни помещения със застроена площ от 136,85 кв.м /с 2/5 балкони/, мазе № 30 със застроена площ от 10 кв.м и с 1,258% ид.части от общите части на сградата и отстъпеното право на строеж.
2.1. Ведомственото жилище да се предостави под наем при месечна наемна цена в размер на  257,03 лв. (двеста петдесет и седем лева и три стотинки) без включен ДДС.
3. ВНАСЯ предложението като редовна точка в редовното заседание на Пленума на Висшия съдебен съвет, насрочено за 13.02.2020 г.
4. При публикуване на протокола на Интернет страницата на ВСС да се заличат личните данни на заявителите.

  5.ОТНОСНО: Писмо рег. № ВСС-627/20.01.2020 г. от Областна администрация – Благоевград за извършване на проверка за имот, находящ се в гр. Разлог, ул. „Македония“ № 1 
Приложение: Доклад от Стефка Инджова – директор на дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Стефка Инджова – директор на дирекция „Управление на собствеността на съдебната власт“.
5.2. УКАЗВА на административния ръководител на Районна прокуратура – Разлог:
5.2.1. Да извърши, в кратък срок, проверка и предприеме необходимите действия по почистване и обезопасяване на имота, находящ се в  гр. Разлог, ул. „Македония“ № 1 /арх. Ал. Г. Баров/, включително и премахване на табелата на сградата.
5.2.2. За изпълнението на т. 5.2.1. своевременно да уведоми Комисия „Управление на собствеността“ към Пленума на ВСС.
5.3. ИЗПРАЩА решението по т. 5.2. на дирекция „Правна“, по компетентност за отговор до жалбоподателя.
5.3. ИЗПРАЩА решението по т. 5.2. на Областна администрация – Благоевград, за сведение.

-	Разни.

6.ОТНОСНО: Писмо рег. № ВСС-6242/31.01.2020 г. от главния секретар на администрацията на главния прокурор, с приложено искане от управителя на „Бета плюс“ ЕООД с рег. № 1158/20.01.2020 г.
Приложение: Доклад от Иванка Христова – началник отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Иванка Христова - началник отдел „Управление на собствеността“, дирекция „Управление на собствеността на съдебната власт“.

6.2. ПРЕДЛАГА на Пленума на Висшия съдебен съвет да вземе следното решение: 
6.2.1. ОСТАВЯ  без уважение искане с рег. № 1158/20.01.2020г. от управителя на „Бета плюс“ ЕООД за разсрочено плащане на равни месечни вноски на задължения в размер на 10 422,43 лв., от които 5 264,52 лв. – за наем за периода от месец април 2019 г. до 13.08.2019 г., произтичащи от договор за наем № 51/08.05.2018 г., сключен между ВСС, чрез директора на Национална следствена служба и заместник на главния прокурор по разследването, както и 5 157,91 лв. – за консумативни разходи от месец септември 2018 г. до 13.08.2019г.
6.2.2. Дирекция „Управление на собствеността на съдебната власт“ да изпрати преписката, чрез главния секретар на ВСС, на дирекция „Правна“ за предприемане на действия за съдебно събиране на посочените суми, ведно с начислените лихви, неустойки и разноски, по законоустановения ред. 
6.2.3. ИЗПРАЩА решението на главния секретар на АГП и директора на Национална следствена служба и заместник на главния прокурор по разследването, за сведение.

 6.3. ВНАСЯ решението по т. 6.2 за следващо редовно заседание на Пленума на Висшия съдебен съвет.

 7.ОТНОСНО: Осигуряване на средства за охрана на имот – частна държавна собственост, представляващ почивна база „Св. Св. Константин и Елена“, гр. Варна.
Приложение: Доклад от Иванка Христова – началник отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА за сведение доклада на Иванка Христова - началник отдел „Управление на собствеността“, дирекция „Управление на собствеността на съдебната власт“.
 7.2. ПРЕДЛАГА на Комисия „Бюджет и финанси“  към Пленума на ВСС да даде съгласие за извършване на еднократен разход в размер на 70,00 лв. с ДДС, за осъществяване на охрана чрез СОТ от „ТИМ“ ЕАД на имот – частна държавна собственост, представляващ почивна база „Св. Св. Константин и Елена“, гр. Варна, подробно описан в АЧДС № 8287/18.07.2012 г. И АЧДС № 8288/18.07.2012 г., като разходът бъде отчетен по надлежния ред.
7.3. ИЗПРАЩА решението по т. 7.2. на Комисия „Бюджет и финанси“ към Пленума на ВСС, за произнасяне по компетентност.

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Проект на решение за упълномощаване на представляващия Висшия съдебен съвет да подпише споразумение с Министерство на труда и социалната политика като бенефициент по мярка М01 „Подобряване на обществената среда в населените места“ по проект „Красива България“ за обект: „Районен съд – Ардино“.
Приложение: Доклад от Лина Грънчарова – началник отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

		8.1. ПРИЕМА доклада на Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
			8.2. ПРЕДЛАГА на Пленума на Висшия съдебен съвет да вземе следното решение:
			1. УПЪЛНОМОЩАВА представляващия ВСС, във връзка с участие по Проект „Красива България“ към Министерство на труда и социалната политика по мярка М01 „Подобряване на обществената среда в населените места“, за саниране и съпътстващите ремонтни дейности на обект, представляващ втори и трети етажи от сградата, находяща се в гр. Ардино, ул. „Републиканска“ № 2, съгласно АПДС № 1215/31.08.2004 г., предоставена за нуждите на Районен съд и Районна прокуратура – Ардино, да представлява Висш съдебен съвет, в качеството му на възложител по ЗУТ, пред съответните държавни и общински органи, както и пред експлоатационните дружества, като подава заявления, получава документи, съгласува документация и сключва договори за присъединяване към техническата инфраструктура за горепосочения обект, включително да подпише споразумение, по утвърден от Управителния съвет на Проект „Красива България“ образец за финансиране на одобреното проектно предложение, с право да преупълномощи и.ф. председателя на Районен съд – Ардино.
			8.3. ВНАСЯ предложението в редовното заседание на Пленума на Висшия съдебен съвет, насрочено за 13.02.2020 г.

	9.ОТНОСНО: Писмо от министъра на правосъдието с вх. № ВСС-1721/11.02.2020 г. за сформиране на работна група за извършване на анализ и изготвяне на предложение за преструктуриране на Държавно предприятие „Фонд затворно дело“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ОПРЕДЕЛЯ г-жа Олга Керелска – член на Висшия съдебен съвет и на Комисия „Управление на собствеността“ към Пленума на ВСС за представител от страна на ВСС, който да вземе участие в работната група със задача извършване на анализ и изготвяне на предложение за преструктуриране на Държавно предприятие „Фонд затворно дело“.
9.2. ИЗПРАЩА решението по т. 9.1. на г-н Боян Магдалинчев – представляващ ВСС и член на Съвета по прилагане на актуализираната стратегия за продължаване на реформата в съдебната система, за сведение.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ